**Օլգա Նիկոլաևնա Կուդրյավցևա**  (ուկրաիներեն՝ Ольга Миколаївна Кудрявцева, փետրվարի 8 (20), 1896, Նիկոլաև, Խերսոնի նահանգ, Ռուսական կայսրություն - հունիսի 16, 1964(1964-06-16) կամ հունիսի 15, 1964(1964-06-15), Խարկով, Ուկրաինական ԽՍՀ, ԽՍՀՄ), խորհրդային ուկրաինացի քանդակագործ և մանկավարժ։ Աստղագետ Բորիս Օստաշենկո-Կուդրյավցևի կինը։ Եղել է քանդակագործ Խակիմժան Նաուրիզբաևի դաստիարակը։ Ստալինգրադի «Բարմալեյ» («Շուրջպար») շատրվանի հեղինակն է։ Աշխատել է հիմնականում հաստոցային և մոնումենտալ քանդակագործության բնագավառում։

Կենսագրություն
--------------

Օլգա Կուդրյավցևան ծնվել է 1896 թվականի փետրվարի 8-ին (20) Նիկոլաևում։ Սովորել է Նիկոլաևի Վ․ Վերեշչագինի անվան գեղարվեստի թանգարանին կից նկարչության, գծագրության և ծեփագործության դպրոցում, որտեղ էլ սկսել է հհրապուրվել քանդակագործությամբ։ 1924 թվականին տեղափոխվել է Խարկով և ընդունվել Խարկովի գեղարվեստի ինստիտուտի քանդակագործության ֆակուլտետ, որտեղ սովորել է Էլեոնորա Բլոխի մոտ։ 1929 թվականին ինստիտուտն ավարտելուց հետո ապրել և աշխատել է Խարկովում։ 1930 թվականից մասնակցել է գեղարվեստական ցուցահանդեսների։ 1938 թվականին անդամագրվել է Ուկրաինայի խորհրդային նկարիչների միությանը։

Հայրենական մեծ պատերազմի տարիներին տարհանվել է Ղազախստան։ 1943 թվականին, երբ Օլգա Կուդրյավցևան գլխավորել է Ալմա-Աթայի գեղարվեստի ուսումնարանի ընդունելության հանձնաժողովը, նա հանդիպել է ապագա քանդակագործ Խակիմժան Նաուրիզբաևին և հրավիրել նրան Մոսկվա սովորելու։

1945-1956 թվականներին եղել է Խարկովի գեղարվեստի ինստիտուտի դոցենտ։ Նրա ուսանողներից են եղել Միխայիլ Ֆեոդորովիչ Օվսյանկինը, Բ. Պ. Կորոլկովը, Իգոր Պավլովիչ Յաստրեբովը։

1958 թվականին Խարկովում տեղի է ունենում Օլգա Կուդրյավցևայի անհատական ցուցահանդեսը։ 1964 թվականին նա իր մի շարք ստեղծագործություններ նվիրել է Նիկոլաևի գեղարվեստի թանգարանին։ Մահացել է 1964 թվականի հունիսի 15-ին Խարկովում։

Ստեղծագործություն
-----------------

«Շուրջպար» շատրվանը 1943 թվականին
Օլգա Կուդրյավցևայի ստեղծագործության գլխավոր թեմաներից մեկը եղել է Շևչենկոն։ 1934 թվականին քանդակագործ Ս.Դավիդովիչի և նկարիչ Վասիլի Կասիյանի հետ մասնակցել է Խարկովի համար Տարաս Շևչենկոյի հուշարձանի նախագծերի Համամիութենական մրցույթի առաջին փուլին։ Հետագայում ստեղծել է Տարաս Շևչենկոյի ստեղծագործությունների թեմատիկայով աշխատանքներ՝ «Кріпачка» (1935), «Կոբզար» (1938), «Сліпа» (1939), «Мені тринадцятий ми­­нало» (1951), «Տարաս Շևչենկո-փոքրիկ տղան» (1951), «Տարասիկը և Կատրուսյան» (1961), «Տարասիկը և Յարինկան» (1964), «Ես... ես... քո մայրը» (1964)։

1935 թվականին ավարտել է «Շուրջպար» շատրվանի քանդակագործական կոմպոզիցիան, որը տեղադրվել է Խարկովի Պիոներ պալատի դիմաց։ Կոմպոզիցիան ներառում է երեխաների պատկերաքանդակներ, որոնք պարում են կոկորդիլոսի շուրջը, որը կուլ է տվել Բարմալեին։ Հետագայում պատրաստվել են այդ շատրվանի կրկնօրինակները Դնեպրոպետրովսկի, Արտեմովսկի, Գոռլովկայի, Ստալինգրադի, Վորոնեժի, Մակեևկայի համար։ Շատրվանի Ստալինգրադյան կրկնօրինակը հայտնի է դարձել 1942 թվականին Էմմանուիլ Եվզերիխինի արված լուսանկարների շնորհիվ, որտեղ պատկերված է անհոգ ցնծացող երեխաների և Ստալինգրադի ճակատամարտի ժամանակ քաղաքի կործանման սարսափելի տեսարանների հակադրությունը։

Օլգա Կուդրյավցևան ստեղծել է ԽՍՀՄ ժողովրդական նկարիչ Մարյան Կրուշելնիցկու, Ուկրաինական ԽՍՀ ժողովրդական նկարիչ Սոֆյա Ֆեդորցևայի, ակադեմիկոս Արիստարխ Բելոպոլսկու, նկարիչ Սերգեյ Վասիլկովսկու և այլոց դիմանկարները։ 1952 թվականին նա պատրաստել է նկարիչ Նիկոլայ Բուրաչեկի տապանաքարը։

Ընտանիք
-------

Ամուսին՝ աստղագետ Բորիս Պավլովիչ Օստաշենկո-Կուդրյավցև (1877-1956)։

Գրականություն
-------------

* Виставка скульптури О. М. Куд­­рявцевої і графіки Г. С. Космачова: Каталог. Х. 1958․
* Художня виставка, присвячена 100-річчю з дня смерті Т. Г. Шевченка. К. 1961․

Ծանոթագրություններ
------------------

1. 1 2 3 4 5 6 7 8 9 10  Кудрявцева Ольга Николаевна
2. 1 2  *різні автори* Енциклопедія сучасної України (укр.) — Інститут енциклопедичних досліджень НАН України, 2001. — ISBN 966-02-2075-8
3. 1 2  *Соловьев В. О. Раенко Л. В.* Кудрявцева Ольга Николаевна // Харьков. Энциклопедический словарь (ռուս.) — Харьков: 2014. — 1021 с.
4. 1 2 3  Н. В. Санак. "Кудрявцева Ольга Николаевна". *sundry.wmsite.ru*. Արխիվացված է the original 2016 թ․ ապրիլի 14-ին. Retrieved 2022 թ․ նոյեմբերի 25. `{{cite web}}`: Unknown parameter `|deadlink=` ignored (`|url-status=` suggested) (help)
5. 1 2 3 4 5  *Соловьев В.О.* Кудрявцева Ольга Николаевна // Харьков. Энциклопедический словарь : [арх. 13 Ապրիլի 2019] / Соловьев В.О. Раенко Л.В.. — Харьков : [Б.и.], 2014. — 1021 с.
6. 1 2 3 4  Л. М. Гутник. Кудрявцева Ольга Миколаївна // Енциклопедія сучасної України : [укр.] : у 30 т. / НАН України, Наукове товариство ім. Шевченка, Институт энциклопедических исследований НАН Украины. — К. 2001—…. — ISBN 944-02-3354-X.
7. ↑  *Георгий Хинич.* Наурызбаев – первый и забытый. Памяти скульптора и нашей беспамятности // *Свобода слова*. — № 46 (292). — С. 22.
8. ↑  "Монографическая выставка Э. Евзерихина в Мраморном дворце Русского музея". Արխիվացված է the original 2007 թ․ մարտի 11-ին. Retrieved 2008 թ․ նոյեմբերի 4. `{{cite web}}`: Unknown parameter `|deadlink=` ignored (`|url-status=` suggested) (help)
9. 1 2  *Толченова Н.* Садовники талантов // Огонёк. — 1960. — № 42. — С. 23.